stanford-oval/wikipedia huggingface dataset:
รายชื่อตัวละครในกันดั้มดับเบิลโอ
เซเลสเชี่ยลบีอิ้ง > สายลับและผู้สังเกตการณ์

นักธุรกิจหญิงชาวจีน ซึ่งทำการค้าและธุรกิจไปทั่วโลก เบื้องหลังคือเอเย่นต์คนสำคัญที่คอยสนับสนุนเหล่ากันดั้มไมสเตอร์ และปกติแล้วเธอจะทำหน้าที่คอยตรวจสอบและรับข้อมูลที่ได้รับจากทางองค์กรทางทหารและความมั่นคงจากประเทศต่างๆ เกี่ยวกับข้อมูลการก่อการร้าย เพื่อใช้เป็นข้อมูลสำคัญในการทำภารกิจ และเธอยังมีแนวคิดเรื่องความเหมาะสมในการอพยพไปอยู่ในอวกาศของมนุษย์ และเคยได้พูดคุยกับสุราเมกิอยู่บ้าง แต่เมื่อกลุ่มพี่น้องทรีนิตี้ปรากฏตัวขึ้นมา หลิ่วเหม่ยจึงเริ่มตระหนักในความเปลี่ยนแปลงที่เริ่มไม่แน่นอนนี้ขึ้น ลักษณะโดยทั่วไปคือมีใบหน้าออกแหลม รูปร่างผอมเพรียวสมส่วนตามวัย และมีลักษณะพิเศษจากคาแร็กเตอร์ทั่วไปอยู่ที่เธอแทบจะไม่เคยสวมชุดปกติซ้ำกันเลย และมักจะแต่งผมเปลี่ยนทรงต่างๆ อยู่เรื่อยๆ
เธอถูกสังหารโดย เนน่า เพราะเนน่าไม่พอใจที่หัวงหลิ่วเหม่ย ให้ความร่วมมือกับ Innovator ผู้ที่สนับสนุน อาลี ที่ฆ่าพี่ชายของตน
เลขาหนุ่มของหวังหลิ่วเหม่ย เป็นคนที่คอยทำงานอยู่ใกล้ชิดอยู่ตลอด และมีความซื่อสัตย์ต่อเจ้านายของตนเองมาก รวมไปถึงมีความสามารถในการต่อสู้ด้วยมือเปล่าอยู่ในระดับสูง โดยเขาจะคอยสนับสนุนภารกิจของทาง เซเลสเชี่ยลบีอิ้ง เป็นช่วงๆ เช่นการช่วยเหลือผู้นำศาสนารัคมาดิจากโจรก่อการร้ายในตอนที่ 13
ชื่อของหงหลง ในภาษาจีน แปลว่า "มังกรแดง"และเป็นพี่ชายของหวังหลิ่วเหม่ย
เขาเสียชีวิตเพราะ ปกป้องหวังหลิ่วเหม่ย จากการสังหารของเนน่า
เดิมเป็นผู้สังเกตการณ์ของเซเลสเชี่ยลบีอิ้งและคอยสนับสนุนอย่างลับๆ ขณะที่ฉากหน้าดำรงตำแหน่งเป็นทูตแห่งสหประชาชาติ โดยมีรีบอนส์ อัลมาร์ค เป็นผู้ช่วย ครอบครัวของเขาคอยสนับสนุนเซเลสเชี่ยลบีอิ้งในการควบคุมโลกมานาน ต่อมาเขาตัดสินใจบ่อนทำลายเซเลสเชี่ยลบีอิ้งก์เพื่อควบคุมเวด้าด้วยตนเอง แต่ก่อนที่จะสำเร็จ เวด้าได้ปิดข้อมูลส่วนที่เขาต้องการมากที่สุด อเลฮานโดรขับ GNMA-XCVII Alvatore และ the GNMS-XCVII Alvaaron เพื่อต่อสู้และทำลายเซเลสเชี่ยลบีอิ้งก์ ท้ายที่สุดได้ปะทะกับ Exia แล้วพ่ายแพ้ ช่วงเวลาสุดท้ายเขาได้รับรู้ว่ารีบอนส์ใช้เขาเป็นหมากตัวหนึ่งมาตลอด ก่อนที่ Alvaaron จะระเบิดและทำให้เขาเสียชีวิต
เซเลสเชี่ยลบีอิ้ง > อื่นๆ

หุ่นขนาดเล็กทรงกลมซึ่งถือว่าเป็นมาสคอตสำคัญตัวหนึ่งของกันดั้ม โดยในเรื่องนี้มีฮาโร่ปรากฏขึ้นมาเป็นจำนวนมาก และเป็นหุ่นสารพัดประโยชน์ที่สามารถใช้งานได้หลากหลายรูปแบบ ตัวที่ติดตั้งอยู่บนเครื่องดิวนาเมส เป็นฮาโร่สีส้มซึ่งมีหน้าที่คอยซัพพอร์ตการควบคุมกันดั้ม,ฮาโร่สีม่วงเข้มของกลุ่มพี่น้องทรีนิตี้  ที่เป็นส่วนแกนข้อมูลสำคัญของบางสิ่งที่เคยถูกสำรวจและวิจัยในยานสำรวจดาวพฤหัสบดีที่ถูกค้นพบโดยกลุ่มคนลึกลับ และ ฮาโร่สีแดงช่วยซาจิในการควบคุม0ไรเซอร์(0 Raiser)
ชายผู้ก่อตั้ง เซเลสเชี่ยลบีอิ้ง ด้วยจุดมุ่งหมายเพื่อที่จะหยุดยั้งสงครามทุกรูปแบบที่เกิดขึ้นบนโลก เขาเป็นอัจฉริยะบุคคลแห่งยุคศตวรรษที่ 21 ผู้คิดค้นโครงสร้างของลิฟต์วงโคจร โมบิลสูทต้นแบบแรกของโลก รวมทั้งคิดค้นประดิษฐ์สิ่งต่างๆ ตามประวัติศาสตร์เขาควรจะเสียชีวิตไปเมื่อ 200 ปีก่อนแล้ว หากแต่เขาได้ทำการเก็บรักษาร่างกายของตนเองด้วยการโคลด์สลีป (การหลับใหลโดยรักษาสภาพร่างกายไว้ในอุณหภูมิต่ำ) ไว้ที่ฐานลับบนหลังดวงจันทร์ และถ่ายโอนบุคลิกภาพและอุดมการณ์ความคิดลงสู่เวด้าเพื่อทำการถ่ายทอดเจตนารมณ์ของเขาที่ต้องการจะหยุดยั้งสงคราม และรอจนถึงวันที่องค์กรของเขาจะมีกำลังพอที่จะสามารถเปลี่ยนแปลงโลกที่เต็มไปด้วยความขัดแย้งนี้ได้
เขาเสียชีวิตจากการถูกอเลฮานโดรยิงใส่ร่างโคลด์สลีป ทำให้ระบบฉุกเฉินของเวด้าทำงาน จนบุคลิกภาพของเวด้าที่ได้จากอิโอเลียได้เริ่มแสดงออกมาและได้ปลดล็อกระบบการทำงาน Trans-Am ใน GN Drive ของเครื่องเอ็กเซียและ GN Drive โมบิลสูททุกเครื่องเพื่อการช่วยเหลือครั้งสุดท้าย
ยูเนี่ยน

หรือในชื่อเต็มว่า "Union of Solar Energy and Free Nations" เป็นหนึ่งในสามขั้วอำนาจโลกในปัจจุบันที่ก่อตั้งขึ้นมาจากการรวมกันของกลุ่มประเทศมหาอำนาจอย่าง สหรัฐอเมริกา แคนาดา ออสเตรเลีย และญี่ปุ่น ซึ่งผูกขาดพลังงานแสงอาทิตย์อยู่ในปัจจุบัน กับประเทศสมาชิกอย่างประเทศทางแถบอเมริกากลางและใต้ ซึ่งต้องการส่วนแบ่งทางพลังงานจากกลุ่มมหาอำนาจเหล่านี้ โดยปัจจุบันเป็นกลุ่มขั้วอำนาจที่มีขนาดใหญ่และมีสมาชิกประเทศมากที่สุด กำลังของฝ่ายนี้จะเน้นความสมดุลในการพัฒนาเป็นหลักทั้งภาคพื้นดินและทางอากาศ
ยูเนี่ยน > MSWΛD / หน่วยสืบสวนต่อต้านกันดั้ม "โอเวอร์แฟล็ก"

หน่วยพิเศษเฉพาะกิจที่ถูกก่อตั้งขึ้นภายหลังเหตุการณ์โจมตีเกาะซีลอนของ เซเลสเชี่ยลบีอิ้งก์ สังกัดหน่วย MSWΛD (เอ็มสวาท) ของยูเนี่ยน มีหน้าที่ในการสืบสวนและพัฒนารูปแบบในการรับมือกันดั้ม พร้อมทั้งรวบรวมนักบินฝีมือเยี่ยมจำนวนมากเข้ามาในหน่วยเพื่อการต่อสู้กับกันดั้ม โดยมีแฟล็กคัสตอมเป็นโมบิลสูทหลักประจำหน่วย
นักบินโมบิลสูทฝีมือระดับสูงของยูเนี่ยน เป็นคนที่ยึดติดกับเอ็กเซียที่ปรากฏต่อหน้าเขาเป็นอย่างมาก ก่อนที่จะได้ย้ายเข้ามาในหน่วยเฉพาะกิจพิเศษเพื่อการต่อต้านกันดั้มของกองกำลังยูเนี่ยน จนได้ประมือกับเครื่องเอ็กเซียและดิวนาเมส รวมทั้งได้พบกับเซ็ตสึนะและคาดเดาได้ว่าเป็นกันดั้มไมสเตอร์ จนในที่สุดเขาก็ได้เข้าร่วมแผนการจับกุมกันดั้มครั้งใหญ่ร่วมกับสองขั้วอำนาจที่เหลือ และพลาดไปจากการปรากฏตัวของกันดั้มโทรเน่ทั้งสามพร้อมกับเสียลูกทีมของตนให้กับการกระทำอันรุนแรงของพวกนั้น จนเขาต้องตั้งปณิธานว่าจะจัดการศัตรูของพวกเขาด้วยแฟล็กคัสตอม จนทำให้เขาไม่ยอมรับที่จะขึ้นขับโมบิลสูทเครื่องอื่นนอกจากแฟล็กคัสตอม มีอุปนิสัยค่อนข้างมีระเบียบ แต่ก็แสดงการร้อนรนในหลายสถานการณ์ หากแต่ยังแฝงซึ่งความสุขุมและได้ในหลายครั้ง รวมทั้งมีการยึดมั่นในปณิธานของตนเองอย่างแน่วแน่มั่นคง  ในตอนที่25 เขาได้นำ GN แฟล็ก ต่อสู้กับเอ็กเซียของเซ็ตสึนะ และสามารถสร้างความเสียหายอย่างมากให้กับเอ็กเซีย แต่เขาต้องเสียแขนซ้าย และใบหน้าของเขา จากการโจมตีของเอ็กเซียเช่นกัน จนเขาต้องใส่หน้ากากอยู่ตลอดเวลาในนาม มิสเตอร์ บูชินโด (Mr. Bushido)
ในภาคภาพยนตร์ เกรย์แฮมเสียชีวิตจากการใช้โมบิลสูทพุ่งชนศัตรูเพื่อเบิกทางให้เซ็ตสึนะเข้าไปสื่อสารกับศัตรูได้
เจ้าหน้าที่ข่าวกรองคนสำคัญคนหนึ่งของยูเนี่ยน และเป็นหนึ่งในทีมพัฒนาโมบิลสูทของหน่วยโอเวอร์แฟล็ก โดยเขาได้ถูกย้ายไปกองกำลังสืบสวนพิเศษเพื่อต่อต้านกันดั้มในช่วงแรกๆ และทำงานร่วมกับศาสตราจารย์เอฟแมนซึ่งมีฐานะเป็นอาจารย์ของเขา ทำให้เขาได้ติดต่อหาสุราเมกิอีกหลายต่อหลายครั้งโดยอ้างเหตุในการขอคำปรึกษา ต่อมาเมื่อศาสตราจารย์เอฟแมนเสียชีวิตจากการโจมตีของเหล่ากันดั้มโทรเน่ เขาก็ได้รับช่วงต่อในการพัฒนาโมบิลสูทของทางหน่วย และแนะนำให้เกรแฮมเปลี่ยนมาใช้ GN-X ในการต่อสู้ก่อนจะยอมติดตั้ง GN Drive กับเครื่องแฟล็กคัสตอมของเกรแฮมแทน เมื่อเล็งเห็นว่าเขาไม่คิดจะใช้โมบิลสูทเครื่องอื่นอีกนอกจากแฟล็ก บิลลี่เป็นเพื่อนกับสุราเมกิตั้งแต่สมัยเรียนมหาวิทยาลัย เป็นคนที่มีอัธยาศัยดี และมีความรู้สึกแน่วแน่ต่อคนที่เขาต้องการผูกสัมพันธ์ด้วย
ศาสตราจารย์คนสำคัญแห่งยูเนี่ยน เป็นหัวหน้าฝ่ายวิจัยเทคนิคของหน่วยสอบสวนและต่อต้านกันดั้ม ซึ่งให้ความสนใจกับระบบเตาพลังงานขับเคลื่อนของกันดั้มเป็นอย่างมาก โดยเขาเป็นอาจารย์ของสุราเมกิกับบิลลี่สมัยที่ทั้งคู่ยังเรียนอยู่มหาวิทยาลัย
เขาจบชีวิตลงด้วยปืนใหญ่ของกันดั้มโทรเน่ไอน์ เพราะสืบหาเรื่องราวเกี่ยวกับทางเซเลสเชี่ยลบีอิ้ง จนทราบเรื่องมากเกินไปและกลายเป็นภัยต่อตนเอง
ยูเนี่ยน > เขตเศรษฐกิจพิเศษ โตเกียว

นักเรียนหนุ่มชั้นมัธยมปลายชาวญึ่ปุ่นซึ่งอาศัยอยู่ในเขตพิเศษ และกำลังศึกษาด้านวิศวกรรมอวกาศ เป็นเด็กหนุ่มที่ชอบแสดงความเป็นสุภาพบุรุษของตนเองต่อหน้าแฟนสาว เขามีรู้สึกเคลือบแคลงใจต่อการกระทำของเซเลสเชี่ยลบีอิ้งเป็นอย่างมาก และคิดว่าการกระทำของพวกนั้นจะทำให้เกิดไฟแห่งสงครามที่จะลุกลามไปทั่วโลก แม้จะเคยได้รับการช่วยเหลือจาก เซเลสเชี่ยลบีอิ้ง จากอุบัติเหตุสถานีลอยตัวที่ลิฟท์วงโคจรเทนชูก็ตาม เมื่อเขาได้รับทราบเรื่องที่หลุยส์สูญเสียครอบครัวและเร่ที่พี่สาวของเขาเสียชีวิต ด้วยฝีมือของกลุ่มคนที่เขามั่นใจว่ามีความเกี่ยวข้องกับทางเซเลสเชี่ยลบีอิ้ง ทำให้เขายิ่งมีอคติกับกันดั้มในแง่ลบมากยิ่งขึ้น ทำให้เขามุ่งศึกษาอย่างเอาเป็นเอาตายเพื่อหวังแก้ไขในสิ่งที่ตนเคยสูญเสีย
ในอีก 4 ปีต่อมา ซาจิได้ทำงานเกี่ยวกับวิศวกรรมด้านอวกาศ และถูกลูกหลงจากการกำจัดผู้ต่อต้านรัฐบาลของ A-Laws ซึ่งเชื่อว่าเขาเป็นส่วนหนึ่งในขบวนการคาตารอน เขาได้รับการช่วยเหลือจากเซ็ตซึนะ จึงได้มาอยู่บนยานปโตเลไมออส 2 และได้เป็นนักบินของโอไรเซอร์เนื่องจากสถานการณ์บังคับ
เพื่อนสาวของซาจิซึ่งศึกษาด้านวิศวกรรมอวกาศอยู่เช่นกัน เกิดและเติบโตในตระกูลชั้นสูงที่เป็นที่นับหน้าถือตาใน AEU มีนิสัยค่อนข้างจะเห็นแก่ตัวตามวัย แอบหลงรักซาจิอยู่และชอบยัดเยียดปัญหาต่างๆ ให้ซาจิหนักหัวอยู่เนืองๆ รวมทั้งพยายามที่จะให้แม่ของตนเองยอมรับในตัวของซาจิให้ได้ แต่แล้วเธอก็ต้องสังเวยชีวิตของพ่อแม่ และมือซ้ายของตน ให้กับความริษยาของเนน่า และไม่อาจจะรักษามือของเธอได้เพราะคุณสมบัติของอนุภาค GN เทียม ซึ่งทำให้เซลล์ส่วนแขนของเธอถูกทำลาย
4 ปีต่อมา หลุยส์ได้ปรากฏตัวอีกครั้งในฐานะนักบินของ A-Laws เธอเข้าร่วมกับ A-Laws เพราะต้องการเพื่อล้างแค้นที่ตนเองต้องสูญเสียครอบครัวไปเพราะกันดั้ม
พี่สาวของซาจิ ทำอาชีพด้านสื่อมวลชน และคอยติดตามข่าวของ เซเลสเชี่ยลบีอิ้ง อยู่ตลอด และพยายามสืบเรื่องของอีโอเลียซึ่งเป็นผู้ก่อตั้งองค์กรนี้ จนได้พบกับข้อมูลเกี่ยวคนที่สูญหายในช่วงระหว่าง 200 ร้อยปีที่ผ่านมาก่อนการแสดงตนเองของเซเลสเชี่ยลบีอิ้ง เธอมีมุมมองต่อเหตุการณ์ที่เกิดขึ้นอย่างเป็นกลางตามนิสัยของสื่อมวลชน
คินุเอะถูกอาลี อัล ซาซีส์ ทำร้ายจนเสียชีวิตด้วยเนื่องจากเธอรู้เรื่องเกี่ยวกับเซเลสเชี่ยลบีอิ้งเกินไป
ยูเนี่ยน > อื่นๆ

ตัวละครซึ่งถูกกล่าวถึงในภาค 00V เป็นเพื่อนเก่าของโรเบล สเปซี เธอเป็นนักบินทดสอบของเชลแฟลกระหว่างการทดสอบที่โอกินาว่า ซึ่งเธอถูกกันดั้มเอกเซียโจมตีแต่ก็รอดมาได้
สหพันธ์ปฏิรุปมนุษยชาติ

หนึ่งในสามขั้วอำนาจโลกในปัจจุบัน เป็นการรวมกันของประเทศมหาอำนาจในเอเชียคือ จีน รัสเซีย และอินเดีย กับกลุ่มประเทศในเอเชียตะวันออก (ยกเว้นญี่ปุ่น) กลุ่มประเทศเอเชียตะวันออกเฉียงใต้และเอเชียใต้ ซึ่งคอยทานอำนาจอยู่กับทาง Union ในแนวคิดการผูกขาดพลังงานแสงอาทิตย์ ซึ่งกองกำลังของทางสหพันธ์ฯ นั้นจะเน้นกำลังจู่โจมทางภาคพื้นดินเป็นหลัก
นายทหารชั้นนายพันเอกคนสำคัญคนหนึ่งของกองกำลังปฏิรูปฯ มีฉายาว่า "หมีคะนองศึก" เพราะมีความเชี่ยวชาญในการวางแผนการรบและความชำนาญในการขับโมบิลสูทสูง มีอุปนิสัยเป็นคนสุขุม สงบเสงี่ยม มีคุณธรรมและความรับผิดชอบสูงมาก ปัจจุบันอยู่ในหน่วยที่รับผิดชอบในการตามล่ากันดั้มและดูแลโซม่า นักบินดัดแปลงในสังกัด และได้เข้าร่วมแผนการต่อต้านกันดั้มหลายต่อหลายครั้ง
เขาได้รับมอบหมายให้ขับเครื่อง GN-X และร่วมมือกับกองกำลังของอีกสองขั้วอำนาจและสหประชาชาติในการจัดการกับกันดั้ม มีหลายครั้งที่เขาคิดว่ากันดั้มเคยเป็นเหมือนคนที่ช่วยเหลือ แต่ในช่วงหลังสิ่งที่เขามองเห็นจากกันดั้มมีเพียงความรู้สึกชิงชังในการกระทำที่เหมือนกับปีศาจเท่านั้น เขาและโซม่าเป็นนักบินของ GN-X สามคนสุดท้ายที่รอดมาจากการรบครั้งใหญ่ในตอนที่25 และได้เข้าสังกัดกองกำลังพันธมิตรโลกในอีก 4 ปี ต่อมา และได้เสียชีวิตด้วยน้ำมือของ อังเดร ลูกชายตนเองในตอนที่ 17 ซีซั่น2
นักบินหญิงจากโครงการทหารดัดแปลงของกองกำลังปฏิรูปฯ เป็นผู้หญิงผมขาว มีใบหน้าที่ดูเย็นชาไร้ความรู้สึก นิสัยเงียบขรึม และมีความรับผิดชอบต่อหน้าที่สูงมาก เธอประจำอยู่ในหน่วยเดียวกับเซอร์เก้เพื่อการต่อต้านกันดั้ม อีกทั้งยังเป็นศัตรูตัวฉกาจกับอาเลลูย่า ในฐานะของนักรบดัดแปลงร่างเช่นเดียวกัน โดยเมื่อใดก็ตามที่เธออยู่ใกล้ๆกับอาเลลูย่าในระยะหนึ่งๆ ตัวเธอและอาเลลูย่าจะเกิดอาการปวดศีรษะอย่างรุนแรงซึ่งเป็นผลจากการทับซ้อนกันระหว่างคลื่นสมองของทั้งคู่ที่มีผลสืบเนื่องมาจากการดัดแปลงประสาท โดยทางโซม่าได้แก้ปัญหาโดยการสวมหมวกป้องกันไว้ ทำให้มีเพียงอาเลลูย่าเท่านั้นที่ได้รับผลกระทบ เธอจึงเป็นเพียงไม่กี่คนที่มีศักยภาพในการรับมือกับอาเลลูย่าได้อย่างดีเยี่ยม หลังจากปฏิบัติการณ์ต่อต้านกันดั้มร่วมกันของสามขั้วอำนาจครั้งก่อน
เธอได้รับเครื่อง GN-X ในช่วงหลังของเรื่องแทนที่เครื่องเก่าของตนเอง ทำให้เธอมีพลังใจในการสู้รบกันดั้มมากขึ้นจนถึงขั้นได้ใจ และได้เข้าร่วมกับการโจมตียานปโตเลไมออสกับกองกำลังของสองขั้วอำนาจและสหประชาชาติ และเป็นผู้รอดชีวิตเช่นเดียวกับ เซอร์เก้ สเมอร์นอฟ และ แพทริก คอร์ลาซาวร์ ในศึกครั้งนั้น และได้เข้ากองกำลังสหพันธ์โลกหน่วย A-laws ในเวลาต่อมา และแท้จริงแล้วเธอมีชื่อจริงว่า "มารี ปาฟาร์ชี" คนรักของอัลเลลูย่าสมัยอยู่ในศูนย์โครงการพัฒนาทหารดัดแปลง ปัจจุบันอยู่กับอาเลลูย่า บนยานปโตเลไมออส 2
กลุ่มอิสระ > ราชอาณาจักรอาซาดิสถาน

เป็นประเทศที่ตั้งอยู่ในตะวันออกกลาง และเป็นหนึ่งในประเทศจำนวนน้อยที่ยังคงมีน้ำมันเหลืออยู่ภายใต้ผืนแผ่นดิน แต่ก็เป็นประเทศที่ประสบปัญหารุนแรงหลายด้าน ไม่ว่าจะปัญหาทางเศรษฐกิจที่มาจากการจำกัดราคาน้ำมันให้อยู่ในระดับต่ำสุดของประเทศมหาอำนาจ ความเสียหายต่อด้านต่างๆ ภายหลังเหตุการณ์"วิกฤติสุริยะ" ปัญหาความขัดแย้งทางศาสนาและการเมือง ไปจนถึงปัญหาระดับรากหญ้าที่ประชาชนต้องแบกรับผลกระทบจากระดับมหภาคด้วย ทำให้ผู้นำระดับสูงของประเทศนี้พยายามที่จะขอความช่วยเหลือจากกลุ่มประเทศต่างๆ เพื่อเยียวยาผลกระทบนี้ให้เบาบางลง
คำว่าอาซาดิสถาน มาจากคำว่า "อาซาดิ" (Azadi) ในภาษาเคิร์ด แปลว่า อิสระ หรือ เสรีภาพ กับคำว่า "สถาน" (-stan) อันเป็นคำปัจจัย (suffix) ที่ปรากฏอยู่ทั่วไปในภาษากลุ่มอินโด-ยูโรเปียน เช่น ภาษาบาลี ภาษาสันสกฤต ภาษาเปอร์เซีย เป็นต้น แปลว่า ที่ หรือ ที่ตั้ง ดังนั้น จึงอาจแปลชื่อประเทศนี้ได้ว่า "ประเทศแห่งเสรีภาพ"
ผู้นำทางศาสนาซึ่งมีอิทธิพลสูงและเป็นที่นับหน้าถือตาในหมู่ของประชาชนในอาซาดิสถาน เขาเป็นผู้ให้คำแนะนำกับมารีน่าในช่วงแรกๆที่เธอขึ้นปกครองประเทศโดยพยายามที่จะชี้ทางให้มารีน่าเข้าใจถึงหนทางที่จะนำประเทศไปสู่ความสงบ ซึ่งในตอนที่ 13 เขาได้ถูกลักพาตัวไปด้วยฝีมือของกลุ่มก่อการร้ายของอาลี จนเป็นเหตุให้ประชาชนเกิดการลุกฮือขึ้นภายในประเทศจนเกิดการปฏิวัติขึ้น แต่เขาก็ได้รับการช่วยเหลือจากทาง เซเลสเชี่ยลบีอิ้งก์ และได้ร่วมกับมารีน่าในการหยุดยั้งความขัดแย้งภายในประเทศเพื่อสร้างสันติภาพอย่างถาวร เป็นคนที่เคร่งครัดต่อคำสอนทางศาสนาและพยายามที่จะชี้นำประเทศนี้ไปสู่สันติภาพตามคำสอนที่ถูกต้อง แม้ในช่วงแรกๆ เขาจะมีข้อคิดเห็นที่ขัดแย้งจากการกระทำของมารีน่าที่ได้ละเมิดต่อคำแนะนำของเขาก็ตาม
กลุ่มอิสระ > อินโนเวเตอร์

กลุ่มคนลึกลับซึ่งรวมตัวขึ้นมาภายหลังจบศึกในซีซั่นแรก แท้จริงแล้วคือโปรแกรมมีชีวิตที่สร้างขึ้นจากเวด้าและนำมาใส่ลงในร่างเทียม แต่เดิมมีหน้าที่ในการรวบรวมข้อมูลและนำมาบันทึกลงในเวด้าผ่านคลื่นควอนตัมสมอง ไว้เป็นพื้นฐานในการวางแผนและคำนวณตามแผนการเริ่มแรกของเซเลสเชี่ยลบีอิ้ง ปัจจุบันพวกเขาจึงจุดหมายคือการทำให้แผนการอพยพมนุษย์ออกสู่อวกาศสำเร็จของอีโอเลียสำเร็จ โดยการหนุนหลังกลุ่มองค์กรขนาดใหญ่หลายกลุ่ม แม้แต่ทางสหพันธ์โลกด้วยการส่งข้อมูลเทคโนโลยีและข้อมูลที่เป็นประโยชน์ในการดำเนินงานไปให้ และเป็นหนึ่งในผู้สนับสนุนอยู่เบื้องหลัง โดยปัจจุบันได้ครอบครองระบบของเวด้าไว้ในมือ
ในตอนที่ 14 ของซีซั่นสองได้มีการเฉลยแล้วว่าแท้จริงแล้วรีวองส์คือกันดั้มไมสเตอร์รุ่นที่ 1 และเป็นนักบินของโอกันดั้ม ซึ่งเขาเป็นผู้แฮ็คเวด้าเพื่อใส่ชื่อของเซ็ตสึนะให้มาเป็นกันดั้มไมสเตอร์ มีการคาดการณ์ว่าเสียชีวิตแล้วจากการปะทะระหว่างเขากับเซ็ตสึนะ
สหพันธ์โลก > A-laws

อาร์บาได้เสียชีวิต จากการโจมตี Memento Mori ดับเบิ้ลโอกันดั้ม
ดูเพิ่ม

กันดั้มดับเบิลโอ
ดอน ธีระธาดา

| ดอน ธีระธาดา |
| --- | --- |
ชื่อเกิด: ภาณุทัศน์ ธีระธาดา
เกิด: 31 พฤษภาคม พ.ศ. 2518 (49 ปี)
บิดา: จิรทัต ธีระธาดา
มารดา: หทัยเทพ ธีระธาดา
คู่สมรส: มีมี่ ลานนี่ นูเหวน (26 ธันวาคม 2557 - ปัจจุบัน)
อาชีพ: นักแสดง สตันท์ พิธีกร
พระสุรัสวดี: พ.ศ. 2541-รางวัลตุ๊กตาเงิน ดาวรุ่งฝ่ายชาย จาก ฟ้า (Candle Light Entertainment)
ThaiFilmDb
ดอน ธีระธาดา หรือ Don Thai Theerathada เกิดเมื่อวันที่ 31 พฤษภาคม พ.ศ. 2518 เป็นนักแสดงชาวไทย สตันท์แมนในวงการฮอลลีวูด มีผลงานการแสดงภาพยนตร์ไทยเรื่อง ฟ้า ในปี 2541 ที่ได้รับรางวัลตุ๊กตาทอง รางวัลตุ๊กตาเงิน ดาวรุ่งฝ่ายชาย หลังจากนั้นแสดงนำในละครโทรทัศน์อีก 6 เรื่อง
ดอน ธีระธาดา มีชื่อจริงว่า ภาณุทัศน์ ธีระธาดา เป็นบุตรของจิรทัต ธีระธาดา กับหทัยเทพ ธีระธาดา (สกุลเดิม ศิริจรรยา) เขามีพี่ชายหนึ่งคน ชื่อ ภราไดย ธีระธาดา (ชื่อเล่น ดุ๊ก) เป็นหลานของตายายของ นายประวัติ ศิริจรรยา กับ นางมั่น ศิริจรรยา
เขาได้ศึกษาที่มหาวิทยาลัยจอร์จเมสัน ดอนเคยเข้าแข่งขันวิ่งข้ามรั้วสำหรับทีมชาติไทย นอกจากนี้ยังเคยแข่งขันเทควันโดในทีมชาติอเมริกา เขายังได้มีส่วนร่วมกับแคมเปญของแบรนด์ Nike, Tag-Huer, Ray-Ban, และ Oakley ซึ่งก็นำสู่บทบาททางด้านภาพยนตร์
ในปี 1999 ดอนถูกทาบทามจากคริส ลี สำหรับงานที่อเมริกา แต่ดอนเลือกที่จะอยู่ในไทยเนื่องจากหาโอกาสในช่วงที่เขาเริ่มมีความโด่งดังในประเทศไทย ขณะที่อยู่ในประเทศไทยเขาได้เข้าร่วมทีมกับเฉิน หลง ปัจจุบันดอนอยู่ที่รัฐแคลิฟอร์เนีย ที่เขาวางแผนด้านการแสดงในสหรัฐอเมริกา
ชีวิตส่วนตัว ได้สมรสกับทันตแพทย์สาวชาวเวียดนาม ชื่อ มีมี่ ลานนี่ นูเหวน หลังจากคบหาดูใจกันมา 4 ปี โดยมีสินสอดเงินสดและเครื่องเพชรรวมมูลค่ามากกว่า 100 ล้านบาท
ผลงาน > ละครไทย

2540 เก็บใจไว้เพื่อรัก (ช่อง 3)
2541 ร่วมงานรัก (ช่อง3) รับเชิญ
2544 อมตะ (ไอทีวี)
2544 พี่เลี้ยงกึ่งสำเร็จรูป (ช่อง 3)
2546 พยัคฆ์ร้าย 6 แผ่นดิน (ช่อง 3) รับบท เคนชิโร่
2548 ข้ามขอบฟ้ามาเพื่อรัก (ช่อง 3)
ผลงาน > ซีรีส์

2544 Alias
2545-2548 American Dreams
2547 M80
2547 Fear Factor
2547 Scream Play
2548 A Nightmare on Elm Street: Real Nightmares
2548 Entourage
2550 The Simple Life
2551-2552 The Unit
2552 Katana
2551-2552 Heroes
2554 The Cape
2555-2556 NCIS: Los Angeles
2556 Payday
2558 Marvel’s Agents of S.H.I.E.L.D. (S03E05 : “4722 hrs”)
ผลงาน > ภาพยนตร์ > แสดง

2541 ฟ้า (Candle Light Entertainment)
2544 คู่ใหญ่ฟัดเต็มสปีด ภาค 2 (Rush Hour 2)
2546 Highbinders
2547 Around the World in 80 Days
2548 Dirt Squirrel
2548 Color Blind
2548 The New World
2549 The Fast and the Furious: Tokyo Drift
2549 Undoing
2549 สงครามปีศาจโจรสลัดสยองโลก (Pirates of the Caribbean: Dead Man's Chest)
2550 Finishing the Game: The Search for a New Bruce Lee
2550 ผจญภัยล่าโจรสลัดสุดขอบโลก (Pirates of the Caribbean: At World's End)
2550 คู่ใหญ่ฟัดเต็มสปีด ภาค 3 (Rush Hour 3)
2550 บุก เพาะพันธุ์มฤตยู (The Invasion)
2550 Balls of Fury
2550 เบ็นเท็น จอมวายร้ายข้ามเวลา (Ben 10: Race Against Time)
2551 Interpretation
2552 ดราก้อนบอล อีโวลูชั่น (Dragonball: Evolution)
2552 Fast & Furious
2552 คนคลั่ง ไฟแรงสูง (Crank: High Voltage)
2552 Transformers: Revenge of the Fallen
2552 Blood and Bone
2552 Call of Duty: Modern Warfare 2 (Video Game)
2553 The Book of Eli
2553 MacGruber
2553 Shanghai
2553 โคตรคนทีมมหากาฬ ภาค 1 (The Expendables)
2553 Eminem featuring Rhianna: Love the Way You Lie
2554 The Green Hornet
2554 Detention
2554 Haywire
2554 Call of Duty: Modern Warfare 3 (Video Game)
2555 21 Jump Street
2555 Safe
2555 โคตรคนทีมมหากาฬ ภาค 2 (The Expendables 2)
2555 The Baytown Outlaws
2555 Red Dawn
2555 Medal of Honor: Warfighter (Video Game)
2555 Bullet to the Head
2556 G.I. Joe: Retaliation
2556 Olympus Has Fallen
2556 The Wolverine
2556 Red 2
2556 Anchorman 2: The Legend Continues (post-production)
2557 Teenage Mutant Ninja Turtles (post-production)
2557 Heat (post-production)
2557 Transformers: Age of Extinction (post-production)
ผลงาน > ภาพยนตร์ > สตันท์

ทรานส์ฟอร์มเมอร์ส 3
Stunt Coordinator 
2017 Allergiant final
ผลงาน > พากย์

2009-2012 : "American Dad" พากย์เป็น Qui-Lo
ผลงาน > พิธีกร

ก๊วน กวน ยิ้ม (ธ.ค.2540 - ม.ค.2542 / เจ เอส แอล / ช่อง 5)
ผลงาน > โฆษณา

แบรนด์
ผลงาน > มิวสิควีดีโอ

เพลง เขาจะไม่มาอีกแล้ว พาเมล่า เบาว์เด้น (2540)
รางวัล

รางวัลพระราชทานพระสุรัสวดี ครั้งที่ 22 ประจำปี พ.ศ. 2541 รางวัลตุ๊กตาเงิน ดาวรุ่งฝ่ายชาย จาก  ฟ้า (Candle Light Entertainment)
ฟุตบอลชิงแชมป์สโมสรโลก 2018

| ฟุตบอลชิงแชมป์สโมสรโลก ยูเออี 2018 พรีเซนเท็ดบาย อาลีบาบา คลาวด์ كأس العالم للأندية لكرة القدم الإمارات العربية المتحدة 2018 |
| --- | --- |

รายละเอียดการแข่งขัน
ประเทศเจ้าภาพ: สหรัฐอาหรับเอมิเรตส์
วันที่: 12–22 ธันวาคม พ.ศ. 2561
ทีม: 7 (จาก 6 สมาพันธ์)
สถานที่: 2 (ใน 2 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เรอัลมาดริด (สมัยที่ 4)
รองชนะเลิศ:  อัล-ไอน์
อันดับที่ 3:  ริเบร์เปลต
อันดับที่ 4:  คาชิมะ แอนต์เลอส์
สถิติการแข่งขัน
จำนวนนัดที่แข่งขัน: 8
จำนวนประตู: 33 (4.13 ประตูต่อนัด)
ผู้ชม: 152,675 (19,084 คนต่อนัด)
ผู้ทำประตูสูงสุด:  แกเร็ธ เบล  ราฟาเอล ซานโ๖ส บอร์เร (คนละ 3 ประตู)
ผู้เล่นยอดเยี่ยม:  แกเร็ธ เบล
รางวัลแฟร์เพลย์:  เรอัลมาดริด
← 2017 2019 → 
ฟุตบอลชิงแชมป์สโมสรโลก 2018 หรือ ฟีฟ่าคลับเวิลด์คัพยูเออี 2018 พรีเซนเท็ดบายอาลีบาบาคลาวด์ ตามชื่อของผู้สนับสนุน เป็นการแข่งขันฟุตบอลชิงแชมป์สโมสรโลก ครั้งที่ 15 จัดขึ้นโดยฟีฟ่า ซึ่งจะมีทีมที่เป็นแชมป์ของการแข่งขันฟุตบอลถ้วยของทวีปทั้ง 6 ทวีปมาแข่งขัน. โดยครั้งนี้จัดขึ้นที่ประเทศสหรัฐอาหรับเอมิเรตส์.
เรอัลมาดริด คือทีมแชมป์เก่าที่จะต้องมาป้องกันแชมป์รายการนี้. พวกเขาได้สิทธิ์สำหรับทัวร์นาเมนต์นี้ในฐานะทีมชนะเลิศของ ยูฟ่าแชมเปียนส์ลีก ฤดูกาล 2017–18.
การคัดเลือกเจ้าภาพ

ขั้นตอนการคัดเลือกที่มีขึ้นสำหรับปี 2017–2018 รวมถึงครั้งเมื่อปี 2015–2016 เช่นการใช้ 2 ประเทศเจ้าภาพ ประเทศละ 2 ปี โดยเริ่มตั้งแต่เดือนกุมภาพันธ์ พ.ศ. 2557 สมาชิกของฟีฟ่าที่สนใจจะเป็นเจ้าภาพสามารถยื่นข้อเสนอได้ตั้งแต่ 30 มีนาคม พ.ศ. 2557 และส่งเอกสารในวันที่ 25 สิงหาคม พ.ศ. 2557 โดยคณะกรรมการของฟีฟ่าจะคัดเลือกเจ้าภาพในการประชุมที่ประเทศโมร็อกโก ในเดือนธันวาคม พ.ศ. 2557 แต่การตัดสินใจขั้นสุดท้ายล่าช้ากว่ากำหนดจนกว่าการประชมุคณะกรรมการบริหารของฟีฟ่าในวันที่ 19–20 มีนาคม พ.ศ. 2558.
โดยรายชื่อด้านล่างนี้คือประเทศที่สนใจในการเป็นเจ้าภาพการแข่งขันรายการนี้:
บราซิล
ญี่ปุ่น
สหรัฐอาหรับเอมิเรตส์
สหรัฐอาหรับเอมิเรตส์ได้รับการประกาศอย่างเป็นทางการว่าได้เป็นเจ้าภาพของปี 2017 และทัวร์นาเมนต์ในปี 2018 ในวันที่ 21 มีนาคม พ.ศ. 2558.
สโมสรที่เข้าแข่งขัน

ด้านล่างนี้คือเจ็ดทีมที่ได้สิทธิ์เข้าแข่งขันทัวร์นาเมนต์นี้.
River Plate
Real Madrid
Kashima Antlers
Espérance de Tunis
Guadalajara
Al-Ain
class=notpageimage|
Location of teams of the .
| สโมสร> เข้าสู่ใน รอบรองชนะเลิศ | สมาพันธ์ฟุตบอล> เข้าสู่ใน รอบรองชนะเลิศ | คุณสมบัติ> เข้าสู่ใน รอบรองชนะเลิศ | วันที่เข้ารอบ> เข้าสู่ใน รอบรองชนะเลิศ | การเข้าร่วม (ตัวหนา หมายถึงทีมชนะเลิศ)> เข้าสู่ใน รอบรองชนะเลิศ |
| --- | --- | --- | --- | --- |
|  ริเบร์เปลต | คอนเมบอล | สโมสรชนะเลิศ โกปาลีเบอร์ตาดอเรส ฤดูกาล 2018 | 9 ธันวาคม พ.ศ. 2561 | ครั้งที่ 2 (ครั้งที่ผ่านมา: 2015) |
|  เรอัลมาดริด TH | ยูฟ่า | สโมสรชนะเลิศ ยูฟ่าแชมเปียนส์ลีก ฤดูกาล 2017–18 | 26 พฤษภาคม พ.ศ. 2561 | ครั้งที่ 5 (ครั้งที่ผ่านมา: 2000, 2014, 2016, 2017) |
เข้าสู่ใน รอบสอง
|  คาชิมะ แอนต์เลอส์ | เอเอฟซี | สโมสรชนะเลิศ เอเอฟซีแชมเปียนส์ลีก 2018 | 10 พฤศจิกายน พ.ศ. 2561 | ครั้งที่ 2 (ครั้งที่ผ่านมา: 2016) |
|  เอสเปรันเซ เด ตูนิส | ซีเอเอฟ | สโมสรชนะเลิศ ซีเอเอฟแชมเปียนส์ลีก 2018 | 9 พฤศจิกายน พ.ศ. 2561 | ครั้งที่ 2 (ครั้งที่ผ่านมา: 2011) |
|  กัวดาลาฆารา | คอนคาแคฟ | สโมสรชนะเลิศ คอนคาแคฟแชมเปียนส์ลีก 2018 | 25 เมษายน พ.ศ. 2561 | ครั้งที่ 1 |
เข้าสู่ใน เพลย์ออฟสำหรับรอบก่อนรองชนะเลิศ
|  ทีม เวลลิงตัน | โอเอฟซี | สโมสรชนะเลิศ โอเอฟซีแชมเปียนส์ลีก 2018 | 20 พฤษภาคม พ.ศ. 2561 | ครั้งที่ 1 |
|  อัล-ไอน์ | เอเอฟซี (เจ้าภาพ) | สโมสรชนะเลิศ ยูเออีโปร-ลีก ฤดูกาล 2017–18 | 14 พฤษภาคม พ.ศ. 2561 | ครั้งที่ 1 |
↑  The second leg of the Copa Libertadores Finals, originally scheduled on 24 November 2018, was postponed to 9 December 2018 due to an attack on the Boca Juniors team bus when several players were injured.
↑  Al-Ain won the 2017–18 UAE Pro-League on 21 April 2018. Their participation in the 2018 FIFA Club World Cup was officially confirmed after Al-Jazira became the last team from UAE other than Al-Ain to be eliminated from the 2018 AFC Champions League. Al-Ain themselves were eliminated from the 2018 AFC Champions League on 15 May 2018, thereby confirming them entering the first round.
สนามแข่งขัน

สองสนามแข่งขันคือ สนามกีฬาซายิดสปอตส์ซิตี ใน อาบูดาบี และ ฮัซซา บิน ซาเหย็ด สเตเดียม ใน อัล ไอน์.
| อาบูดาบี | อัลไอน์ |  |  |  |
| --- | --- | --- | --- | --- |
| สนามกีฬาซายิดสปอตส์ซิตี | ฮัซซา บิน ซาเหย็ด สเตเดียม |  |  |  |
| 24°24′57.92″N 54°27′12.93″E﻿ / ﻿24.4160889°N 54.4535917°E﻿ / 24.4160889; 54.4535917﻿ (Zayed Sports City Stadium) | 24°14′44.14″N 55°42′59.7″E﻿ / ﻿24.2455944°N 55.716583°E﻿ / 24.2455944; 55.716583﻿ (Hazza bin Zayed Stadium) |  |  |  |
| ความจุ: 43,000 | ความจุ: 22,717 |  |  |  |

อาบูดาบีอัลไอน์ฟุตบอลชิงแชมป์สโมสรโลก 2018 (สหรัฐอาหรับเอมิเรตส์)
นัด

การจับสลากสำหรับทัวร์นาเมนต์ได้จัดขึ้นเมื่อวันที่ 4 กันยายน ค.ศ. 2018, 10:00 CEST (UTC+2), ที่สำนักงานใหญ่ฟีฟ่าในเมือง ซูริค, to decide the matchups of the second round (between the first round winner and teams from AFC, CAF, and CONCACAF), and the opponents of the two second round winners in the semi-finals (teams from CONMEBOL and UEFA). At the time of the draw, the identity of the teams from AFC, CAF and CONMEBOL were not known.
เวลาทั้งหมดเป็นเวลาท้องถิ่น, GST (UTC+4).
นัด > รอบแรก

12 ธันวาคม พ.ศ. 2561
19:30
| อัล-ไอน์  | 3–3 (ต่อเวลาพิเศษ) |  ทีม เวลลิงตัน |
| --- | --- | --- |
| ชิโอะตะนิ  45' ดูมเบีย  49' แบร์ย  85' | รายงาน | บาร์เซีย  11' แคลปแฮม  15' อิลิช  44' |
ลูกโทษ
| ดิอากี  แบร์ย  เอล ชาฮัต  ชิโอะตะนิ  ไคอู  | 4–3 |  อัลเลน  คิลโคลลี  อิลิช  วัตสัน  กัลลีย์ |
ผู้ชม: 15,279 คน
ผู้ตัดสิน: ริวจิ ซะโตะ (ญี่ปุ่น)
นัด > รอบสอง

15 ธันวาคม พ.ศ. 2561
17:00
| คาชิมะ แอนต์เลอส์  | 3–2 |  กัวดาลาฆารา |
| --- | --- | --- |
| นะงะกิ  49' เซร์จินญู  69' (ลูกโทษ) อาเบะ  84' | รายงาน | ซัลดิวาร์  3' เลอู ซิลวา  90+4' (เข้าประตูตัวเอง) |
ผู้ชม: 3,997 คน
ผู้ตัดสิน: บัมลัค เทสเซมา เวเยซา (เอธิโอเปีย)
15 ธันวาคม พ.ศ. 2561
20:30
| เอสเปรันเซ เด ตูนิส  | 0–3 |  อัล-ไอน์ |
| --- | --- | --- |
|  | รายงาน | อาห์เหม็ด  2' เอล ชาฮัต  16' อัล-อาห์บาบี  60' |
ผู้ชม: 21,333 คน
ผู้ตัดสิน: แจร์ มาร์รูโฟ (สหรัฐ)
นัด > นัดชิงอันดับที่ 5

18 ธันวาคม พ.ศ. 2561
17:30
| เอสเปรันเซ เด ตูนิส  | 1–1 |  กัวดาลาฆารา |
| --- | --- | --- |
| เบไลลี  38' (ลูกโทษ) | รายงาน | ซันโดวัล  5' (ลูกโทษ) |
ลูกโทษ
| เบไลลี  มาชานี  เชมมัม  บีกูยร์  เคนิสซี  เดอร์บาลี  คูลิบาลี  ดาอูอาดี  | 6–5 |  ซัลดิวาร์  มาริน  โกดิเนซ  ฟัน รันกิน  ซัลซิโด  ปิเนดา  ปอนเซ  บริซูเอลา |
ผู้ชม: 5,883 คน
ผู้ตัดสิน: แมทธิว คอนเกอร์ (นิวซีแลนด์)